**Zmluva o dielo**

uzavretá podľa zákona č. 513/1991 Zb. Obchodný zákonník v znení neskorších

predpisov (ďalej len „Obchodný zákonník“) (ďalej len „zmluva“)

*medzi nasledujúcimi zmluvnými stranami:*

**Objednávateľ:**

Obchodné meno: Obec Hrčeľ

Sídlo: Hlavná ulica 200/30, 076 15 Hrčeľ

V zastúpení štatutárneho zástupcu: Rudolf Balog – starosta obce

Bankové spojenie: Prima banka Slovensko, a. s.

IBAN: SK25 5600 0000 0042 5579 8008

IČO: 00331546

DIČ: 2020773414

IČ DPH:

*(ďalej len „objednávateľ“ alebo „obstarávateľ“)*

a

**Dodávateľ:**

Názov:

Sídlo:

Štatutárny orgán:

Oprávnený na vecné

a obchodné rokovania:

IČO:

IČ DPH:

IBAN:

Zapísaný v:

*(ďalej len „dodávateľ“; objednávateľ a dodávateľ ďalej spoločne len ako „zmluvné strany“ a jednotlivo „zmluvná strana“)*

**Preambula**

Táto zmluva je zmluvným vzťahom na základe výsledku verejného obstarávania v zmysle § 3 zákona č. 343/2015 Z.z. o verejnom obstarávaní (ZVO), kde Objednávateľom je verejný obstarávateľ a Dodávateľom je úspešný uchádzač. Verejný obstarávateľ použil pri verejnom obstarávaní postup podľa §117 ZVO.

Identifikácia verejného obstarávania:

* *Názov zákazky:* ***Výstavba Materskej školy v obci Hrčeľ - projektová dokumentácia***

**Článok I**

**Predmet zmluvy**

1. Predmetom zmluvy je záväzok dodávateľa v rozsahu a za podmienok stanovených v zmluve dodať pre objednávateľa predmet zákazky s názvom **„*Výstavba Materskej školy v obci Hrčeľ - projektová dokumentácia* “**, ktorého špecifikácia je uvedená v prílohe č. 1 zmluvy a ktorá tvorí jej neoddeliteľnú súčasť (ďalej aj „*predmet zmluvy*“). Špecifikácia predmetu zmluvy je identická so špecifikáciou uvedenou vo Výzve na predkladanie ponúk a ceny za predmet zákazky sú identické s ponukou uchádzača k predmetnému verejnému obstarávaniu.
2. Objednávateľ sa zaväzuje zaplatiť dodávateľovi za dodanie služby cenu podľa článku III zmluvy.
3. Dodaná projektová dokumentácia musí byť dodaná s takým ošetrením autorských práv, aby obstarávateľ mohol bez akýchkoľvek ďalších poplatkov dodávateľovi alebo tretím stranám používať danú dokumentáciu (vcelku alebo po častiach) ako aj obsah podliehajúci autorským právam, ktorý bude súčasťou dodávky (vcelku alebo po častiach) pre vlastné potreby alebo ho poskytovať (v celku alebo po častiach) tretím stranám bez obmedzení a to najmä, nie však výhradne, finančných, teritoriálnych, časových alebo personálnych.
4. Osobné konzultácie vedúceho projektu, prípadne kľúčových projektantov so zamestnancami alebo poverenými osobami obstarávateľa súvisiace s prerokovaním podrobností k projektovej dokumentácii podľa požiadavky obstarávateľa sa uskutočnia v jeho priestoroch v obci Hrčeľ alebo podľa dohody zmluvných strán.

**Článok II**

**Čas, miesto plnenia a spôsob plnenia zmluvy**

1. Dodávateľ je povinný dodať predmet zmluvy riadne a včas. Predmet zmluvy je dodaný a odovzdaný riadne, ak spĺňa všetky požiadavky podľa zmluvy, podľa pokynov objednávateľa a zodpovedá účelu sledovanému zmluvou. Predmet zmluvy musí byť odovzdaný v kvalite stanovenej objednávateľom, v súlade s technickými normami, právnymi predpismi a bez vád, ktoré by mohli mať za následok vznik škody a/alebo inej ujmy na strane objednávateľa alebo tretej osoby.
2. Dodávateľ sa zaväzuje dodať a odovzdať predmet zmluvy objednávateľovi v termíne:
   * do 14 kalendárnych dní od nadobudnutia účinnosti tejto zmluvy
3. Miestom odovzdania predmetu zmluvy je sídlo objednávateľa*,* pokiaľ objednávateľ neurčí inak, o čom je povinný dodávateľa v dostatočnom časovom predstihu, nie kratšom ako 2 (dva) pracovné dni písomne informovať.
4. Dodávateľ na odovzdanie predmetu zmluvy vyzve objednávateľa e-mailom alebo písomne najmenej 24 (dvadsaťštyri) hodín vopred na jeho prevzatie.
5. Objednávateľ je povinný riadne dodaný predmet zmluvy prevziať. Predmet zmluvy je prevzatý objednávateľom momentom podpísania preberacieho protokolu. Zodpovednosť dodávateľa za vady predmetu zmluvy podľa príslušných právnych predpisov nie je jeho odovzdaním dotknutá. Na podpis preberacieho protokolu, ako aj ďalších čiastkových protokolov za objednávateľa je osoba oprávnená na vecné a obchodné rokovania uvedená v identifikačných údajoch zmluvných strán.
6. Objednávateľ nie je povinný prevziať predmet zmluvy, ktorý nie je dodaný riadne. V tom prípade je objednávateľ povinný do 5 (piatich) pracovných dní odo dňa odmietnutia prevzatia zaslať dodávateľovi pripomienky k predmetu zmluvy. Dodávateľ je povinný do 10 (desiatich) pracovných dní odo dňa doručenia pripomienok objednávateľa predmet zmluvy bezodplatne upraviť v súlade s pripomienkami zaslanými objednávateľom. Pripomienkou objednávateľa sa rozumie pripomienka k vecnej (kvalitatívnej) stránke predmetu zmluvy tak, aby zodpovedala požiadavkám uvedeným v tejto zmluve, pokynom objednávateľa a účelu sledovanému zmluvou.

**Článok III**

**Cena za predmet zmluvy a platobné podmienky**

1. Cena za predmet zmluvy podľa článku I. a špecifikovaný v prílohe č. 1 tejto zmluvy je výsledkom verejného obstarávania definovaného v Preambule a je v súlade so zákonom NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov nasledovne:

Eur bez DPH

(slovom:), .t.j.

Eur s DPH

(slovom:)

1. Cena podľa odseku 1 je konečná. Dodávateľ *je\*/nie je\** podľa príslušných právnych predpisov Slovenskej republiky platiteľom DPH. (\*nehodiace sa preškrtnúť)
2. Cena podľa odseku 1 zahŕňa aj všetky náklady súvisiace s dodaním a odovzdaním predmetu zmluvy.
3. Dodávateľovi vzniká právo fakturovať dodaný predmet zákazky najskôr deň nasledujúci po protokolárnom odovzdaní predmetu zmluvy.
4. Faktúra je splatná do 30 (tridsiatich) dní odo dňa jej doručenia do sídla objednávateľa.
5. Faktúra musí mať všetky náležitosti stanovené príslušnými právnymi predpismi. V prípade, že faktúra nebude obsahovať predpísané náležitosti, resp. budú v nej uvedené nesprávne, alebo neúplné údaje, je objednávateľ oprávnený túto faktúru vrátiť pred jej splatnosťou. Opravenej alebo novej faktúre plynie nová 30 (tridsať) - dňová lehota splatnosti od jej doručenia objednávateľovi.

**Článok IV**

**Práva a povinnosti zmluvných strán**

1. Dodávateľ je povinný pri dodaní a odovzdaní predmetu zmluvy postupovať s odbornou starostlivosťou, v súlade so záujmami objednávateľa, ktoré pozná alebo musí poznať pri vynaložení odbornej starostlivosti a riadiť sa pokynmi objednávateľa, ibaže sú v rozpore s platnými právnymi predpismi alebo účelom zmluvy.
2. Dodávateľ je povinný oznámiť objednávateľovi všetky okolnosti, ktoré zistil pri plnení svojich záväzkov a ktoré môžu mať vplyv na zmenu pokynov objednávateľa týkajúcich sa dosiahnutia účelu sledovaného zmluvou alebo sú podľa názoru dodávateľa nevyhnutné na riadne plnenie záväzkov podľa zmluvy.
3. Objednávateľ je povinný poskytnúť dodávateľovi potrebnú súčinnosť pri dodaní a odovzdaní predmetu zmluvy, najmä poskytnúť dodávateľovi na požiadanie všetky podklady, ktoré sú podľa dodávateľa nevyhnutné pre dodanie a odovzdanie predmetu zmluvy. Objednávateľ zodpovedá za správnosť a úplnosť ním poskytnutých podkladov. S poskytnutými podkladmi dodávateľ nie je oprávnený nakladať inak ako za účelom dodania a odovzdania predmetu zmluvy, najmä ich sprístupniť tretím osobám, a to ani po zániku/ naplnení účelu zmluvy. Po naplnení účelu ich držania je dodávateľ povinný bez predchádzajúcej výzvy objednávateľa ich tomuto vrátiť.
4. Objednávateľ je povinný včas informovať dodávateľa o všetkých skutočnostiach potrebných na zabezpečenie úspešného plnenia záväzkov podľa zmluvy.
5. Dodávateľ sa zaväzuje neodkladne písomne informovať objednávateľa o každom prípadnom zdržaní, či iných skutočnostiach, ktoré by mohli ohroziť včasné a riadne dodanie a odovzdanie predmetu zmluvy.
6. Objednávateľ sa zaväzuje zaplatiť dodávateľovi za riadne a včasné dodanie a odovzdanie predmetu zmluvy cenu podľa článku III zmluvy.

**Článok V**

**Záväzok mlčanlivosti**

1. Všetky informácie, ktoré si zmluvné strany pre splnenie predmetu zmluvy navzájom poskytli pri uzavretí zmluvy a po uzavretí zmluvy sa považujú za dôverné a poskytnúť tieto informácie tretej osobe môže zmluvná strana len po predchádzajúcom písomnom súhlase druhej zmluvnej strany. Uvedené informácie sa zaväzuje chrániť ako vlastné, využívať ich len v súvislosti s plnením predmetu zmluvy, nezneužívať a nesprístupniť ich tretím osobám.
2. Záväzok mlčanlivosti platí aj po ukončení zmluvného vzťahu.
3. Povinnosť objednávateľa sprístupniť informácie podľa príslušných predpisov nie je týmto ustanovením dotknutá.

**Článok VI**

**Sankcie a odstúpenie od zmluvy**

1. V prípade omeškania dodávateľa s dodaním predmetu zmluvy zaplatí dodávateľ objednávateľovi zmluvnú pokutu vo výške 0,05 % z ceny logického celku predmetu zmluvy za každý, aj začatý deň omeškania. Do času omeškania sa nezapočítajú dni od predloženia predmetu zmluvy na prevzatie po jeho vrátenie s pripomienkami podľa článku II zmluvy.
2. Pre prípad omeškania objednávateľa so zaplatením ceny za predmet zmluvy sa strany dohodli na úrokoch z omeškania vo výške 0,05 % z dlžnej sumy za každý aj začatý deň omeškania. Do času omeškania sa nezapočítajú dni od predloženia predmetu zmluvy na prevzatie po jeho vrátenie s pripomienkami podľa článku II zmluvy.
3. V prípade, že ešte v čase plnenia bude objednávateľ dôvodne pochybovať o riadnom a včasnom dodaní predmetu zmluvy dodávateľom a dodávateľ v lehote určenej objednávateľom, ktorá nesmie byť kratšia ako 3 (tri) pracovné dni, neposkytne objednávateľovi dostatočné záruky riadneho a včasného dodania predmetu zmluvy, je objednávateľ oprávnený odstúpiť od zmluvy. Inak je objednávateľ oprávnený odstúpiť od zmluvy, ak je dodávateľ v omeškaní s dodaním predmetu zmluvy najmenej 30 (tridsať) dní a omeškanie nie je spôsobené v dôsledku správania sa objednávateľa.
4. Konanie dodávateľa, pre ktoré bude objednávateľ postupovať podľa odseku 3 prvej vety tohto článku zmluvy, následkom ktorého odstúpi od zmluvy, je považované za podstatné porušenie povinností na strane dodávateľa. Pre prípad uvedeného podstatného porušenia zmluvy si zmluvné strany dohodli samostatnú sankciu - zmluvnú pokutu, ktorú je povinný zaplatiť dodávateľ objednávateľovi. Výška zmluvnej pokuty sa bude rovnať preukázateľne vynaloženými nákladmi zo strany objednávateľa, ktoré vynaložil v súvislosti so zabezpečením dodania predmetu zmluvy. Rovnako ako náklady na sanovanie stavu – dodávka predmetu zmluvy inou osobou. Dodávateľ je povinný zaplatiť vyúčtovanú zmluvnú pokutu najneskôr do 30 dní odo dňa, kedy bol k tomuto vyzvaný a zmluvná pokuta vyúčtovaná.

Pre vylúčenie pochybností sa má za to, že v tomto bode upravená zmluvná pokuta nie je pokutou podľa bodu 1., tohto článku , ale samostatne dohodnutou sankciou.

1. Právo na plnenie a odstúpenie od zmluvy podľa tohto článku nevznikne, pokiaľ povinná strana preukáže, že porušenie povinnosti bolo spôsobené prípadom vyššej moci.
2. Zmluvné pokuty sú splatné 30. (tridsiatym) dňom odo dňa, kedy došlo k porušeniu povinností, na ktoré sa vzťahujú.
3. Objednávateľ má popri zmluvných pokutách dohodnutých ako samostatných sankciách zmluvnými stranami nárok aj na náhradu jemu spôsobených škôd, ktoré nie sú vyššie uvedenými ustanoveniami dotknuté a ich uplatnenie sa bude riadiť príslušnou zákonnou právnou úpravou.

**Článok VII**

**Doručovanie a komunikácia zmluvných strán**

1. Zmluvné strany sa zaväzujú vzájomne spolupracovať a poskytovať si všetky informácie potrebné pre realizáciu zmluvy.
2. Každá komunikácia medzi zmluvnými stranami bude prebiehať prostredníctvom oprávnených osôb - štatutárnych orgánov zmluvných strán, resp. osôb oprávnených na vecné a obchodné rokovania.
3. Všetky oznámenia medzi zmluvnými stranami týkajúce sa realizácie zmluvy musia byť vykonané v písomnej podobe a druhej zmluvnej strane doručené buď osobne alebo doporučeným listom či inou formou registrovaného poštového styku na adresu uvedenú v záhlaví zmluvy, ak nie je ustanovené alebo zmluvnými stranami dohodnuté inak. Písomnú formu považujú zmluvné strany za zachovanú aj v prípade elektronickej komunikácie (e-mail).
4. V prípade pochybností ohľadom času doručenia sa oznámenie považuje za doručené tretím dňom po jeho preukázateľnom odoslaní, v prípade oznámenia doručeného osobne dňom osobného doručenia. Podanie urobené elektronickou cestou sa považuje za doručené dňom jeho prijatia na adresu druhej zmluvnej strany.
5. Doručením sa rozumie prijatie zásielky zmluvnou stranou, ktorej bola adresovaná.
6. Za deň doručenia zásielky zmluvnej strane, ktorej bola adresovaná, sa považuje takisto aj deň:
   1. v ktorom táto zmluvná strana ju odoprela prijať,
   2. ktorým márne uplynula odberná lehota pre jej vyzdvihnutie si na pošte alebo
   3. v ktorý bola na nej zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná obdobná poznámka, ktorá podľa poštového poriadku znamená nedoručiteľnosť zásielky.

**Článok VIII**

**Záväzok bezpečnosti**

1. Dodávateľ sa zaväzuje:
   1. využiť technické, organizačné a právne podmienky v informačných systémoch verejnej správy tak, aby nebola narušená bezpečnosť informačného systému verejnej správy a bezpečnostná politika objednávateľa,
   2. dodržiavať bezpečnostné požiadavky na poskytované plnenie definované objednávateľom, a
   3. zabezpečiť zamedzenie prístupu tretích osôb ku všetkým údajom informačného systému verejnej správy, ktoré objednávateľ považuje za aktíva a bezodkladne informovať objednávateľa o bezpečnostných incidentoch s potenciálnym negatívnym dopadom na aktíva objednávateľa.
2. Objednávateľ si vyhradzuje právo na kontrolu plnenia bezpečnostných požiadaviek vyplývajúcich zo zmluvného vzťahu so dodávateľom.
3. Objednávateľ sa zaväzuje uchovať v tajnosti všetky informácie tvoriace obchodné tajomstvo dodávateľa podľa § 17 Obchodného zákonníka, o ktorých získal vedomosť v súvislosti s uskutočnením predmetu plnenia po dobu trvania tejto zmluvy, ako i po jej skončení.

**Článok IX**

**Ostatné a záverečné ustanovenia**

1. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni zverejnenia na webovom sídle objednávateľa.
2. Zmluvu možno meniť alebo dopĺňať výlučne formou písomných číslovaných dodatkov podpísaných oboma zmluvnými stranami.
3. Práva a povinnosti neupravené touto zmluvou sa budú riadiť príslušnými ustanoveniami Obchodného zákonníka a s ním súvisiacimi predpismi slovenského právneho poriadku. Všetky spory, ktoré vzniknú v súvislosti so zmluvou bude riešiť príslušný súd Slovenskej republiky.
4. Zmluva je vyhotovená v 6 (šiestich) rovnopisoch, 4 (štyri) rovnopisy pre objednávateľa a 2 (dva) rovnopisy pre dodávateľa.
5. Neplatnosť niektorého z ustanovení zmluvy nemá vplyv na platnosť ostatných ustanovení. Ak sa niektoré z ustanovení zmluvy stane neplatným z dôvodu rozporu s právnymi predpismi, zaväzujú sa obe zmluvné strany takéto ustanovenie nahradiť iným, ktoré najviac zodpovedá hospodárskym účelom a právnemu významu pôvodného ustanovenia.
6. Zmluvné strany vyhlasujú, že sú si vedomé všetkých následkov vyplývajúcich zo zmluvy, ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť zmluvu. V prípade, že taká okolnosť existuje, zodpovedajú za škodu, ktorá vznikne druhej zmluvnej strane na základe tohto vyhlásenia.
7. Zmluvné strany vyhlasujú, že zmluvu si riadne prečítali, jej obsahu porozumeli a táto plne zodpovedá ich skutočnej vôli, ktorú prejavili slobodne, vážne, určite a zrozumiteľne, bez omylu, bez časového tlaku alebo jednostranne nápadne nevýhodných podmienok, bez akéhokoľvek psychického alebo fyzického nátlaku.
8. Nedeliteľnou súčasťou tejto zmluvy sú jej prílohy:

Príloha č.1. Špecifikácia predmetu zákazky (predkladá úspešný uchádzač v čase podpisu zmluvy)

Príloha č.2. Zoznam subdodávateľov (predkladá úspešný uchádzač v čase podpisu zmluvy)

V ......................., dňa........................... V ......................., dňa...........................

Za objednávateľa: Za dodávateľa:

**Príloha č.1. Špecifikácia predmetu zákazky**

Predmetom zákazky je vypracovanie projektovej dokumentácie v rámci projektu „Výstavba Materskej školy v obci Hrčeľ - projektová dokumentácia“ v stupni pre stavebné povolenie. Predpokladaná investičná náročnosť stavebných prác je 665 000,00 Eur s DPH. Materská škôlka bude mať kapacitu do 70 detí. PD musí spĺňať podmienky výzvy OPLZ-PO6-SC612-2019-2 - Výstavbu a rekonštrukciu predškolských zariadení s dôrazom na rozšírenie kapacity v obciach s prítomnosťou marginalizovaných rómskych komunít.

Projektová dokumentácia bude dodaná v listinnej podobe (6 paré) a v elektronickej podobe na disku CD vo formáte pdf alebo ekvivalentnom. Zároveň bude súbor (súbory) výkaz výmer – zadanie vo formáte Excel, resp. ekvivalentnom editovateľnom formáte.

**Príloha č. 2 Zmluvy: Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |

V .......................... dňa: V ...................... dňa:

Dodávateľ: Objednávateľ: